Vi elsker weekender med eleverne på skolen. Der er altid gang i aktiviteter, og hygge blandt eleverne kendetegner weekenderne. Der er 3 forskellige slags efterskole-weekender. Den første er “blive-weekenden“, hvor alle elever skal være på skolen hele weekenden. Der kan være forskellige arrangementer f.eks. opvisningsweekender, efterskolernes dag, forældretemadag osv. Den anden er “valgfri“-weekend, hvor du selv vælger om du vil være på efterskolen i weekenden. Her er det vagtlærerne som laver weekendens program. Der kan være forskellige aktivteter som udendørs glidebane, åbne spring- og parkourcenter, lave bål, sove i telt, have filmmarathon osv. I disse weekender bliver eleverne rystet godt sammen og der er rigtig mange hyggelige stunder mellem elever/lærer. Den tredje er “lang-weekend“, hvor eleverne tager hjem på en lang og velfortjent weekend. Det er enten mandag eller fredag som bliver gjort fri til eleverne. I disse weekender opfordrer vi til at I planlægger frisør, tandlæge og lægebesøg.